Karnataka: मेंगलुरु के मलाली में मस्जिद के नीचे मिला मंदिर जैसा ढांचा, भू-अभिलेखों की हो रही जांच, शांति बनाए रखने की अपील
कर्नाटक के मेंगलुरु में एक पुरानी मस्जिद की मरम्मत के दौरान मस्जिद के नीचे हिंदू मंदिर जैसी वास्तुशिल्प डिजाइन मिलने के बाद कन्नड़ आयुक्तालय ने अगले आदेश तक संरचना की यथास्थिति बनाए रखने का आदेश दिया है। प्रशासन भू-अभिलेखों की जांच कर रहा है और लोगों से शांति बनाए रखने की अपील की है।
कर्नाटक:  बीते गुरुवार को कर्नाटक के मेंगलुरु में एक पुरानी मस्जिद की मरम्मत के दौरान मस्जिद के नीचे हिंदू मंदिर जैसी वास्तुशिल्प डिजाइन मिली।  मस्जिद के अधिकारियों द्वारा मरम्मत का काम किया जा रहा था। विश्व हिंदू परिषद (विहिप) के नेताओं ने ज़िला प्रशासन से दस्तावेजों के सत्यापन तक काम रोकने की अपील की है।Image Source : ANITemple like structure found under mosque in Mangaluru's Malaliवहीं कन्नड़ आयुक्तालय ने अगले आदेश तक संरचना की यथास्थिति बनाए रखने का आदेश दिया है। प्रशासन भू-अभिलेखों की जांच कर रहा है और लोगों से शांति बनाए रखने की अपील की है। Image Source : ANITemple like structure found under mosque in Mangaluru's Malaliदक्षिण कन्नड़ उपायुक्त राजेंद्र केवी ने कहा-  'मुझे इसके बारे में क्षेत्र के अधिकारियों और पुलिस विभाग से जानकारी मिली है। जिला प्रशासन पुराने भूमि रिकॉर्ड और स्वामित्व विवरण के संबंध में जांच-पड़ताल कर रहा है । हम एंडॉमेंट विभाग और वक्फ बोर्ड दोनों से रिपोर्ट लेंगे। हम दावों की वैधता की जांच करेंगे और बहुत जल्द उचित निर्णय लेंगे। तब तक, मैंने यथास्थिति बनाए रखने का निर्देश दिया है और लोगों से निष्कर्ष पर नहीं पहुंचने का अनुरोध किया है। मैं लोगों से कानून और व्यवस्था और शांति बनाए रखने का अनुरोध कर रहा हूं।' Image Source : ANITemple like structure found under mosque in Mangaluru's Malaliबता दें, मेंगलुरु के बाहरी इलाके में मलाली के जुमा मस्जिद में मरम्मत का काम चल रहा था। इसी दौरान यह मामला सामने आया। जिसके बाद से लोगों का कहना है कि इस बात की पूरी संभावना है कि इस जगह पर मंदिर मौजूद था। मामला संज्ञान में आते ही प्रशासन और कन्नड़ आयुक्तालय सक्रीय हो गए हैं।